กฎกระทรวงกฎกระทรวงฉบับที่๖ (พ.ศ. ๒๕๒๒)ออกตามความในพระราชบัญญัติระเบียบข้าราชการตำรวจพ.ศ.๒๕๒๑ ว่าด้วยการสั่งให้ข้าราชการตำรวจประจำกรมประจำกองหรือประจำส่วนราชการใดเป็นการชั่วคราวหรือให้สำรองราชการส่วนราชการใด------------- อาศัยอำนาจตามความในมาตรา๔ และมาตรา ๓๖ แห่งพระราชบัญญัติระเบียบข้าราชการตำรวจ พ.ศ. ๒๕๒๑ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ ข้อ๑ การสั่งให้ข้าราชการตำรวจประจำกรมประจำกอง หรือประจำส่วนราชการใด ให้พิจารณาสั่งได้ในกรณีหนึ่งกรณีใด ดังต่อไปนี้ (๑)ถูกฟ้องคดีอาญาหรือต้องหาว่ากระทำความผิดอาญา เว้นแต่ความผิดที่ได้กระทำโดยประมาท หรือความผิดลหุโทษหรือความผิดซึ่งถูกฟ้องหรือต้องหาอันเนื่องมาจากการปฏิบัติหน้าที่ราชการและผู้บังคับบัญชาเห็นว่าหากให้ผู้นั้นคงอยู่ในตำแหน่งต่อไปจะเป็นอุปสรรคต่อการสืบสวนสอบสวน หรือเสียหายแก่ราชการ (๒)ถูกกล่าวหาว่ากระทำผิดวินัยอย่างร้ายแรง (๓)ถูกสั่งพักราชการ (๔)ผู้บังคับบัญชาเห็นว่าเป็นผู้หย่อนความสามารถด้วยเหตุใด ๆ ในอันที่จะปฏิบัติหน้าที่ราชการของตนหรือประพฤติตนไม่เหมาะสมกับตำแหน่งหน้าที่ราชการ หรือบกพร่องในหน้าที่ด้วยเหตุใดซึ่งถ้าให้ผู้นั้นรับราชการอยู่ในตำแหน่งเดิมจะเป็นการเสียหายแก่ราชการ ข้อ๒การสั่งให้ข้าราชการตำรวจสำรองราชการส่วนราชการใดให้พิจารณาสั่งได้ในกรณีหนึ่งกรณีใด ดังต่อไปนี้ (๑)มีเวลารับราชการอีกไม่เกินหกเดือนก็จะครบเกษียณอายุราชการ (๒)ไปปฏิบัติราชการนอกสังกัดกรมตำรวจหรือไปราชการต่างประเทศมีกำหนดระยะเวลาเกินหนึ่งปี (๓)ไปศึกษาหรือฝึกอบรมมีกำหนดระยะเวลาเกินหนึ่งปี ซึ่งผู้บังคับบัญชาเห็นว่ามีความจำเป็นต้องให้พ้นจากตำแหน่งเดิมเพื่อประโยชน์แก่ทางราชการ (๔)ไปปฏิบัติงานในส่วนราชการหรือหน่วยงานที่จัดตั้งขึ้นใหม่ หรือในส่วนราชการหรือหน่วยงานที่มีปริมาณงานเพิ่มขึ้นเป็นการชั่วคราวตามคำสั่งของผู้บังคับบัญชา (๕)มีการยุบเลิกส่วนราชการหรือตำแหน่งและยังไม่สามารถจะแต่งตั้งในตำแหน่งอื่นได้ (๖)เป็นผู้อยู่ในเกณฑ์ที่จะถูกสั่งหรือมีคำสั่งให้ประจำกรม ประจำกอง หรือประจำส่วนราชการใดเป็นการชั่วคราวตามข้อ ๑และเป็นผู้ดำรงตำแหน่งที่จำเป็นต้องแต่งตั้งผู้อื่นแทนเพื่อมิให้เกิดเสียหายแก่ราชการ ข้อ๓ การสั่งให้ข้าราชการตำรวจประจำกรมประจำกอง หรือประจำส่วนราชการใดตามข้อ ๑ ให้สั่งได้เป็นการชั่วคราวและตามความจำเป็นแต่ต้องไม่เกินหกเดือน ถ้าเกินกำหนดเวลาดังกล่าว ให้เสนอ ก.ตร. เพื่อพิจารณาอนุมัติเป็นราย ๆไป ข้อ๔ ให้ผู้มีอำนาจตามมาตรา ๒๖เป็นผู้สั่งให้ข้าราชการตำรวจ ประจำกรมประจำกอง หรือประจำส่วนราชการใดเป็นการชั่วคราวโดยให้พ้นจากตำแหน่งหน้าที่เดิม หรือสำรองราชการส่วนราชการใดโดยให้ขาดจากอัตราเงินเดือนในตำแหน่งเดิมนับแต่วันประจำกรมประจำกอง หรือประจำส่วนราชการใด หรือสำรองราชการส่วนราชการใด แล้วแต่กรณี ตามวิธีการดังนี้ (๑)การสั่งให้ประจำ ให้สั่งไปประจำได้ในส่วนราชการที่ไม่ต่ำกว่าระดับกองบังคับการ (๒)การสั่งให้สำรองราชการ ให้สั่งไปสำรองราชการได้ในส่วนราชการที่มีอัตราสำรองราชการตามที่ ก.ตร. กำหนด ข้อ๕ เมื่อหมดความจำเป็นหรือเมื่อครบกำหนดเวลาตามที่กล่าวในข้อ ๓ แล้ว ให้ผู้มีอำนาจตามมาตรา ๒๔ แต่งตั้งดังนี้ (๑) ผู้ที่ถูกสั่งให้ประจำตามข้อ ๑หรือสำรองราชการตามข้อ ๒ (๖) ให้แต่งตั้งไปดำรงตำแหน่งเดิมหรือเทียบตำแหน่งเดิมแต่ถ้าจะแต่งตั้งให้ดำรงตำแหน่งที่ต่ำหรือสูงกว่าตำแหน่งเดิม ให้เสนอ ก.ตร. เพื่อพิจารณาอนุมัติเป็นรายๆ ไป (๒) ผู้ที่ถูกสั่งให้สำรองราชการตามข้อ ๒เว้นแต่ข้อ ๒ (๖) ให้แต่งตั้งไปดำรงตำแหน่งที่ไม่ต่ำกว่าตำแหน่งเดิม ข้อ๖ให้ข้าราชการตำรวจที่ถูกสั่งไปประจำกรม ประจำกอง หรือประจำส่วนราชการใดหรือสำรองราชการส่วนราชการใดให้ได้รับเงินเดือนในชั้นยศ ขั้น และอัตราเงินเดือนเท่าที่ได้รับอยู่เดิม เพื่อประโยชน์ในการเลื่อนขั้นและอัตราเงินเดือนการรักษาวินัยและการออกจากราชการของข้าราชการตำรวจที่ถูกสั่งให้ประจำกรม ประจำกองหรือประจำส่วนราชการใด หรือสำรองราชการส่วนราชการใดตามกฎกระทรวงนี้ให้ถือเสมือนว่าข้าราชการตำรวจดังกล่าวดำรงตำแหน่งเดิม ให้ไว้ณ วันที่ ๒๖ กุมภาพันธ์ พ.ศ. ๒๕๒๒ พลเอก เล็ก แนวมาลี รัฐมนตรีว่าการกระทรวงมหาดไทย+------------------------------------------------------------------------------------------------------+หมายเหต ุ:-เหตุผลในการประกาศใช้กฎกระทรวงฉบับนี้ คือ เนื่องจากมาตรา ๓๖ แห่งพระราชบัญญัติระเบียบข้าราชการตำรวจ พ.ศ. ๒๕๒๑ได้บัญญัติว่า การสั่งให้ข้าราชการตำรวจ ประจำกรม ประจำกอง หรือประจำส่วนราชการใดเป็นการชั่วคราวหรือให้สำรองราชการส่วนราชการใดให้เป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้[รก.๒๕๒๒/๒๘/๑๑๐พ /๑ มีนาคม ๒๕๒๒]